মুকসুদপুর(গোপালগঞ্জ) সংবাদদাতা: গোপালগঞ্জের মুকসুদপুর উপজেলার ফুলকুমারী গ্রামের মানুষ ডাকাত আতংকে র্নিঘুম রাত কাটাচ্ছেন। রাতের পর রাত জেগে পাহারার ব্যবস্থা করেছে স্থানীয় জনগণ। ডাকাতরা রাতের আধারে গামছা বা রুমাল দিয়ে মুখ ডেকে প্রায় রাতেই বিভিন্ন বাড়িতে হানা দিচ্ছে। সেই সঙ্গে চুরির ঘটনাও ঘটছে বলে জানিয়েছেন এলাকাবাসী। এ ব্যাপারে প্রতিকার চেয়ে ওই গ্রামের বাসিন্দা পাগল বাড়ৈ পুলিশ সুপারের কাছে একটি আবেদন করেছে।